**Årsmøde i pensionistsektionen tirsdag den 5. oktober 2021**

**Referat:**

Formand Frank Ege Nielsen bød velkommen

1. **Valg af dirigent:** Ulla Koustrup, næstformand i BUPL Sydjylland

**Valg af referent:** Winnie Mikkelsen, Administrativ medarbejder i BUPL Sydjylland

1. **Orientering om BUPL Lige nu:** Ulla gav en kort orientering om, hvad der sker i BUPL for tiden. Hun anbefalede at følge med på hjemmesiden og i Børn&Unge, hvor man finder nyheder inden for børn- og ungeområdet, BUPLs arbejde og arrangementer.

På Dagtilbudsområdet har BUPL har kæmpet for minimumsnormeringer, hvilket endelig er opnået. Dertil kommer dog en række udfordringer; idet der er mangel på uddannede pædagoger. Derfor er BUPL i dialog med Kommunerne om, hvad skal der til for at få flere pædagoger op i tid, samt hvad der skal til for at få flere pædagogmedhjælpere til at tage merituddannelsen.

Næste skridt er skoleområdet hvor fritidspædagogikken og minimumsnormeringen også skal være vores fokuspunkt, som er besluttet på kongressen. BUPL arbejder for, at hvor der er børn er der også pædagoger i hele skoledagen.

BUPL har fået ny hovedorganisation, FH -Fagbevægelsens Hovedorganisation, der arbejder for et godt og styrket samarbejde på tværs af organisationerne.

Den 16. november er der kommunalvalg, så det er vigtigt at BUPL Sydjylland medvirker til at politikerne får en forståelse for vores profession, så et stort påvirkningsarbejde er i fuld gang.

Spørgsmål fra salen: Hvor er alle de andre organisationer i forhold til sygeplejerskernes kamp?

En lønkommité er nedsat med medlemmer fra forskellige organisationer, som skal arbejde for lige og fair løn, men kommiteen kan ikke komme i gang med arbejdet, så længe sygeplejerskerne strejkede.

1. **Beretning fra bestyrelsen:** Frank mindes tidligere bestyrelsesmedlem Hilmar Mikkelsen som gik bort efter kort tids sygdom i august sidste år, og der blev holdt 1 minuts stilhed i hans minde.

Det seneste normalt år uden Corona der kunne berettes om var 2019, hvor der blev afholdt mange møder og arrangementer. 2020 startede helt normalt med bestyrelsesmøder i januar og marts, men efter nedlukningen blev det ikke længere muligt at afholde møder og aktiviteter – bl.a. det planlagte årsmøde, blev udsat til i dag. Vi i Bestyrelsen ser frem til at kunne holde div. Arrangementer igen. Pensionistsektionens bestyrelse ansøgte om at få overført de ubrugte midler fra 2020 til 2021 og fik bevilget 50% som bl.a. bruges til fællesarrangementet i dag i forbindelse med årsmødet.

Bestyrelsesmedlem Søren Larsen fortalte omForbundsudvalget, som skal koordinere fælles arrangementer for alle BUPLs afdelinger, rejser, højskoleophold mv. Hold øje med Børn&Unge eller hjemmesiden for detaljer omkring disse. Der vil først blive afholdt rejser og ophold næste år.

Pensionistsektions–arrangement for alle afdelingerne var arrangeret i Kolding og København – de blev aflyst og bliver ikke afholdt på et senere tidspunkt.

Der har været større omorganisering af pensionistsektionen på landsplan, hvilket har betydet at man i regionerne har fået lidt flere penge til bl.a. fællesarrangement.

For nyligt er der kommet et nyt tiltag, Faglige seniorer, i forbindelse med det nye FH – Fagbevægelsens hovedorganisation med mange gode arrangementer. Her er valgt 2 repræsentanter. Når bestyrelsen for de faglige seniorer er valgt, vil der komme masser af information i lokalafdelingerne vedr. arrangementer, økonomi, arbejdet mv.

Der skulle gerne komme en velkomstmail fra Faglige seniorer – hvis ikke man har modtaget denne, så er den at finde på deres hjemmeside, hvor man kan tilmelde sig nyhedsmails.

<https://fagligsenior.dk/>

En af de udfordringer man er stødt på, er GDPR-reglerne, som godt kan drille. Der blev opfordret til at holde øje med hjemmesiden og ”Min side”, da man fra BUPLs side ikke længere må sende mails til medlemmerne.

Beretningen fra bestyrelsen blev godkendt og Sørens orientering om Forbundsudvalget blev taget til efterretning

1. **Lokalt arbejde:** Præsentation af medlemmerne i lokalgrupperne.
2. **Økonomi:** Præsentation af Økonomi og regnskab 2019 og 2020 og budget for 2021.

Budgettet og regnskabet blev godkendt

1. **Indkomne forslag:**

Drøftelse af anmodning fra Socialpædagogernes pensionist og Efterlønssektion i Syddanmark vedr. samarbejde om arrangementer

Der var stor opbakning om forslaget.

1. **Valg til bestyrelsen:**

Der var kampvalg om pladserne i bestyrelsen. Så derfor var der skriftligt valg – der var 64 stemmeberettigede til stede. Ulla gennemgik valgreglerne som er følgende:

Én stemmeseddel pr. medlem.

Der skal skrives op til 5 navne eller tal på stemmeseddel

Den der får færrest stemmer bliver valgt for et år, da et bestyrelsesmedlem har valgt at trække sig før valgperioden som er 2 år.

**De valgte til bestyrelsen blev**:

Frank Ege Nielsen, Formand

Birte Gillesberg

Søren Larsen

Mette Fiebiger

Marianne Michelsen valgt for et år

**Suppleanter: Deltager i Bestyrelsesmøderne**

Karin Tarp

Dorte Ottesen

Anni Bernchou

Derudover skulle der vælges to repræsentanter til forbundsudvalget, og her blev Søren Larsen og Birte Gillesberg genvalgt.

1. **Evt:**

Frank takkede de der stopper i bestyrelsen – de ønskes al held og lykke fremover.

Ulla takkede af for i dag.